આવી વાસ્તવિક્તા સામે એક તદ્ન નવી વિભાવના- ’To do more with less’ ને કેન્દ્રસ્થાને રાખી, કેટલીક વ્યક્તિઓ જેનું શિક્ષણનું સ્તર અને સામાજિક સ્તર સાવ નીચું હોય, પરંતુ તેમનામાં કોઠાસૂઝ હોય, કંઈક નવતર કરવાનો તલસાર હોય, એવી તેમની અંતઃસ્ફૂરણાથી પ્રેરિત વ્યક્તિઓએ, એવી ચીજવસ્તુઓ કે સેવાઓનું નિર્માણ કરવા માંડયું, જે ચીજવસ્તુઓ પ્રમાણમાં અતિશય સસ્તી, સાવ સરળ તકનીકીથી રચાયેલ અને સામાન્ય માનવીના જીવનમાં – તેના વ્યવસાયમાં ડગલે ને પગલે કામ આવે એવી હોય.